Merkezê Îrtîbatî û Çapemenîye yê HPGyî bi eşkerayîyêke 4 gerîlayê ke teşrîna verêne û peyêne ya 2019î de Wan û Amed de şehîd bîyî yad kerdî.
Eşkerayîye wina ya:
''31ê teşrîna verêne ya 2019î de qezaya Payîzava ya Wanî de wexto ke embazê ma warê Nodikî de wezîfeyê xo ser de bîyî artêşa tirke ya îşxalkere operasyonêk da destpêkerdene. Nê operasyonî de mabênê embazanê ma û artêşa îşxalkere de şerêk vejîya û xeylêk îşxalkerî ameyî cezakerdene. Embazê ma Agîdî bi çêrî şer kerd û şehîd bi. Embazê ma Karkerî zî heta guleyê xo yê peyênî şer kerd û seba ke esîr nêkewo serê xo de bomba teqnaye û şehîd bi.
Zanayîşê derheqê nasnameyê embazanê ma yê şehîdan de wina yê:
Nameyê Qodî: Karker Qewalî
Name û Peyname: Mucahîr Dûman
Cayê Bîyayîşî: Wan
Maye-Pî: Şefîka-Alî
Tarîx û Cayê Şehadetî: 31ê Teşrîna Verêne ya 2019î / Wan
Nameyê Qodî: Agît Argeş
Name û Peyname: Agît Agiş
Cayê Bîyayîşî: Wan
Maye-Pî: Besna-Îhsan
Tarîx û Cayê Şehadetî: 31ê Teşrîna Verêne ya  2019î / Wan
Embazanê ma Agît û Karker Wan de dadîya xo ra bîyê û vera planê tasfîyeyî yê dewleta tirke tewrê gerîlayan bîyî. Wird embazanê ma zî vera polîtîkayanê qirkerdişî yê dewleta tirke bi hawayêkê fedayîtî têkoşîn kerd.  Embazanê ma Agît û Karkerî bi têkoşînê xo cewab da persê 'ganî ma senî biciwîyê, senî şer bikerê'Ma soz danê ke ma do têkoşînê demokrasî û azadîye yê embazanê xo Agît û Karkerî bi berpirsîyarî ser bivisnê.
Teşrîna peyêne ya 2019î de embazê ma Zinarîne û Stêrke qezaya Pîranî ya Amedî de warê Şehîd Brûskî de netîceya hêrişêkê hewayî de şehîd bîyî. Şert û mercanê zimistan û şerî ra ma nêeşkabî nasnameyanê embazanê xo eşkera bikerê. Zanayîşê derheqê embazanê ma yê şehîdan de wina yê:
Nameyê Qodî: Zinarîne Kobanî
Name û Peyname: Narîne Oso
Cayê Bîyayîşî: Kobanî
Maye-Pî: Adle-Mûhammed Alî
Tarîx û Cayê Şehadetî: Teşrîna Peyêne ya 2019î / Amed
Nameyê Qodî: Stêrke Darahêni
Name û Peyname: Elîfe Eylem Onkol
Cayê Bîyayîşî: Çewlîg
Maye-Pî: Şefîka-Giyasettîn
Tarîx û Cayê Şehadetî: Teşrîna Peyêne ya 2019î / Amed
Embaza ma Zinarîne Kobanê de dadîya xo ra bîya. Embaze şerê Kobanê yê vera DAÎŞî de cephe de têkoşînê azadîye şinasna û tewra gerîlayan bîye. Zinarîne cuya xo de gamê zixmî eştî û bîye fermandarêka serkêşe. Embaze Zinarîne Vakurê Kurdîstanî de Eyaletê Amedî de têkoşîn kerd û resaye şehadetî.
Embaza ma Stêrke Çewlîg de dadîya xo ra bîye û seba ke dewleta tirke ya qirkere ra qesas bigêra verê xo da koyan. Embaze Stêrke hema ciwanîya xo de gerîlatîya xo aver berde û xo perwerde kerd. Embaza ma Stêrke wexto ke tewra gerîlayan bibî wasîyetê Şêx Seîdî zî ard ke vatêne: 'Wa tornê mi rîyê mi sûr mekerê.' Embaze Stêrke warê Şêx Seîdî de Pîran de şehîd bîye.
Sere de keyeyanê ercîyayeyan ê şehîdanê ma rê ma pêro şarê welatperwerî yê Kurdîstanî rê serweşîye wazenê. Ma soz danê ke ma do rêçê înan de xeyalanê înan bîyarê ca û her ca de têkoşîn pîl bikerê.''
